# data[].attributes.attachment_caption
Fabulya Edit mentálhigiénés segítő szakember, transzperszonális terapeuta, pszichológia MA

# data[].attributes.body
A műhely leírása:

A műhelyen a test nyelvén, a mozgás segítségével próbáljuk megtapasztalni, hogy milyen számunkra kapcsolódni. Hogy mikor és kivel, milyen. Párkapcsolat helyett kipróbálhatunk pár kapcsolatot és megfigyelhetjük, hogy mi az, ami számunkra komfortos és mi az, ami nem. Mi az, ami zsigerből jön, és mi az, amiben szabadon tudunk működni. Megtapasztalhatjuk azt is, hogy hogyan érzékeljük, hogy egyensúlyban vagyunk. Mennyire függ ez a külső kapcsolódástól és mennyire a belső középpontunktól. Továbbá büntetlenül kipróbálhatjuk azt is ebben a védett környezetben, hogy mi az, amin változtatni akarunk. És mi az, amin képesek is vagyunk. Vagy: mi kellene ahhoz, hogy képesek legyünk.

Magamról:

Segítőként dolgozom Szegeden, ill. Budapesten a Kheiron Transzperszonális Pszichológiai Tanácsadó és Oktató Központban. Transzperszonális szemléletben kísérek és támogatok különböző személyes és közösségi folyamatokat, szervezek és vezetek önismereti csoportokat, képzéseket, tréningeket. Három évtizedes pályafutásom során voltam kortárs segítő, ifjúsági referens, képzésszervező, projektvezető, intézmény fenntartó. Dolgoztam munkatársként a közszférában, a nonprofit szektorban civil szervezetek vezetőjeként - mely egyesületek különböző intézményeket működtettek (teleház, ifjúsági iroda, Waldorf-iskola) -, jelenleg pedig kisvállalkozó vagyok. Egy kis faluban élek és ingázom egy nagyváros, a főváros és a lakóhelyem között. Bár változatos közegekben mozgok, amit csinálok, az mégis nagyon hasonló: igyekszem segíteni azokat a változásban és az együttműködésben, akik erre törekszenek.

# data[].attributes.attachment_caption
Daniel Éva pszichológus, transzperszonális terapeuta, orvos, feleség, anya, a firenzei pszichoszintézis képzés részvevője; Tóth-Izsó Zsuzsanna tanár, irodalmár, kutató, feleség, anya, a pszichoszintézis alapú irodalomelemzés kidolgozója

# data[].attributes.headline
09:30-11:00  A szeretet szintjei: a test kívánsága, az egység vágya, a megvalósulásnehézsége, felülről nézve - műhely irodalommal és pszichoszintézissel 

# data[].attributes.subject
09:30-11:00  A szeretet szintjei: a test kívánsága, az egység vágya, a megvalósulásnehézsége, felülről nézve - műhely irodalommal és pszichoszintézissel 

# data[].attributes.body
A műhely leírása:

Roberto Assagioli első olaszként csatlakozott Freud pszichoanalitikus mozgalmához, majd Jungnál írta a szakdolgozatát 1910-ben. Pszichológiai rendszere, az ún. pszichoszintézis máig nagy hatással bír, és világszerte ismert. Alapvetően két szinten mozog: ezek a személyes és a „személyen túli” (transzperszonális) szint. Számára a fejlődési folyamat nagy metamorfózisa ezen szintek egymásba olvadását, megtartva meghaladását jelentik egy dialektikus fejlődési spirál mentén.

A párkapcsolatról szólva azt írta, hogy az a házasságban érheti el érzelmi stabilitása csúcspontját. De ennek oka nem valamiféle megszokáson, társadalmi konvención alapszik, sokkal mélyebb oka van. A házasságban egyesülve a két fél, lezárva a párkeresés fázisát, az eskü által megszilárdított kapcsolat fejlesztésébe fektetheti energiáit. A figyelem tehát egyre inkább befelé fordul és távolodik a külvilágtól. Ebben a burokban alakulhat ki a meghittség és az én lassú megnyílása a másik előtt, védőbástyáinak lassú lebontása, és végül a részleges feloldódás a másikban.

A workshopon irodalom inspirálta imaginációs gyakorlat által megpróbálunk közelebb kerülni olyan kérdésekhez, amelyek a mindennapjaink részei:

Hogyan tudok a másikra támaszkodni?

Hogyan befolyásolják az eddigi élményeim a kapcsolódási képességeimet?

Mitől érzem oldottan magam egy kapcsolatban?

Mi az, ami visszahúzódásra késztet, és mi az, ami inspirál?

A gyakorlat különösen alkalmas arra, hogy partnerkapcsolati témáinkkal foglalkozzunk, feltöltődjünk, és új utakat keressünk ott, ahol elakadásunk, nehézségünk van. Az élmény és annak szóbeli megosztása támogatja, hogy a folyamatban megtapasztaltak átültethetők legyenek a mindennapokba is, hogy természetesebben és magabiztosabban legyünk jelen a kapcsolataikban.

# data[].attributes.attachment_caption
Dr Papp Huba holisztikus fogszakorvos (fotó: Virvas Dóra)

# data[].attributes.headline
09:30-11:00 Férfi és női viszonyok tükröződése a szájban - Személyre szabott fogelemzés

# data[].attributes.subject
09:30-11:00 Férfi és női viszonyok tükröződése a szájban - Személyre szabott fogelemzés

# data[].attributes.body
A műhely leírása:

Rendhagyó lehetőség rátekintenünk a saját fogainkon keresztül a bennünk lakozó férfi- és női archetípusokra, az anyára és apára, a vérmérsékletünkre. Mindezek mellett láthatjuk a vitalitásunkat, a szexuális potenciánkat, és azt, hogy voltunk-e szeretve gyerekként, vagy tudunk-e szeretni -feltétel nélkül- felnőttként.

Ahhoz, hogy mindenkinek személyes élménye legyen ez az együttlét, szükségünk lesz arra, hogy hozzanak a résztvevők gipszmintát a fogaikról. Erre két mód van: keresse fel a fogorvosát és kérje meg egy lenyomatvételre, amit aztán később kiöntenek giszből, vagy hívja a Haris Fogászatot a honlapon szereplő számok egyikén és kérjen időpontot egy lenyomatvételre. (A lenyomat önköltségi árban lesz elszámolva: 2000,- Ft)

A műhelyre 12 részvevőt várok.

Magamról:

Eredendően fogorvos vagyok, de már az egyetemen ötödéven kiszélesítettem a gyógyítói teremet azzal, hogy az Integratív Hipnoterápiás Egyesületben megszereztem a hipnodonta képesítést. Ezt követte azután a homeopátia, a cranio-sacralis terápia és az antropozófus orvoslás.

Több mint 10 éve foglalkozom fogelemzéssel. A fogaink egyrészt megmutatják, hogy milyen a szerveink állapota, hol vannak az energiahiányok, másrészt a 32 fog 32 lelki téma közvetítője. A fogaink állapota, a fogsorunk formája elárulja temperamentumunkat, de eddigi életünk emlékműve és életfeladatunk mutatója is egyben. Szájüregünkben egyidőben van jelen a múlt-jelen és jövő.

Munkahelyem, a kezdetektől fogva, a Haris Fogászat (www.harisfogaszat.hu).

# data[].attributes.attachment_caption
Gombai Balázs tanácsadó szakpszichológus, integratív terapeuta és Tamás Dorka mentálhigiénés szakember, transzperszonális terapeuta

# data[].attributes.headline
11:15-12:45 Párkapcsolati pszichoszintézis egy belső kép tükrében 

# data[].attributes.subject
11:15-12:45 Párkapcsolati pszichoszintézis egy belső kép tükrében 

# data[].attributes.body
A műhely leírása:

A pszichoszintézis Jung kortársa és ismerője, az olasz Roberto Assagioli által létrehozott irányzat, amely a humanisztikus és transzperszonalis pszichológiák előfutárának is tekinthető. Célja a személyiség bio-pszicho-spirituális összességként való harmonikus fejlődése, és a psziché magasabb szintjeivel való kapcsolat előmozdítása.. A workshop során a résztvevők megismerkednek a pszichoszintézis többdimenziós személyiség modelljével. Majd egy belső képpel való munka mentén rápillanthatnak a társukkal való kapcsolat minőségére és megláthatják a párkapcsolati pszichoszintézisben rejlő lehetőségeket.

Magunkról:

Gombai Balázs - A Kherion Központ tanácsadó szakpszichológus munkatársa vagyok. Integratív terapeutaként belső képekkel, pszichodráma vezetőként csoportfolyamatokkal dolgozom. Érdeklődésem és végzettségeim középpontjában az ember spirituális és lélektani megközelítése áll. A transzperszonális szemléletet Orosz Katalin szupervizióin és továbbképzésein, a pszichoszintézis módszerét a firenzei Istituto di Psicosintesi képzésén tanulom.

Tamás Dorka – A Kherion Központ és a Perinatus Alapítvány mentálhigiénés munkatársa vagyok. Az egyéni segítő folyamatokban gyakran dolgozom belső képekkel és fókuszolással. Nagyon hiszek az autogén tréningben, melyet egyéni és csoportos formában is tartok. A pszichoszintézis módszerét a firenzei Istituto di Psicosintesi képzésén tanulom.

# data[].attributes.headline
11:15-12:45  Elköteleződés – házasság: a házasság "10 parancsolata" (nem csak keresztényeknek)

# data[].attributes.subject
11:15-12:45  Elköteleződés – házasság: a házasság "10 parancsolata" (nem csak keresztényeknek)

# data[].attributes.body
A műhely leírása:

Gyógypedagógusként elsősorban a gyerekek felől megközelítve láthattam a családok nehézségeit – a párokéit is –, mentálhigiénés segítő szakemberként pedig inkább a felnőttek, főleg a nők szemszögéből kapok betekintést a párok és családok nehézségeibe. Mindkét „oldalon” hasonló tapasztalatokra tettem szert: a kölcsönös támogatás, tisztelet, elismerés és bizalom, az együttműködés, valamint a kapcsolatok tudatos ápolása hatalmas erőforrást és biztonságot nyújt a legnehezebb időkben is. Ha azonban ez hiányzik, minden résztvevő magára marad, egyedül küzd – sokszor egymás ellen is –, és sok esetben a pár, a család tagjai eltávolodnak egymástól, akár szét is tud hullani a korábbi egység. Elérkezik egy pont, amikor ez még megállítható, visszafordítható, sőt: a kapcsolatban akár egy új, erősebb szövetség jöhet létre a pár tagjai között. Hogyan lehet azonban változtatni, fejlődni segíteni a párkapcsolatot, a házasságot?

A házasság 10 parancsolatát egy lelkész barátom alkotta meg. Az ő beleegyezésével és öröméül osztom meg ezt másokkal is a szimpózium egyik műhelyén. Az alapgondolata az volt, hogy a Bibliában az áll, hogy Isten a maga képére teremtette az embert, így a vele való intim kapcsolatra vonatkozó tíz parancsolatot is át lehet ültetni az emberek közti legintimebb kapcsolatra: a házasságra. Mert ami isteni, az Jézus beszédei és cselekedetei alapján a legmélyebben emberi is. Mindegyik mózesi parancsolatnak van egy-egy megfelelője a házasságra vonatkozóan. Így, pontokba szedve talán könnyebb rálátni a párkapcsolat, a házasság egy-egy olyan szeletére, aspektusára, ami segítségül szolgálhat annak fejlődéséhez. Reményeim szerint másokat is – a műhely keretein belül közös – továbbgondolásra ébreszt majd. Bízom benne, hogy a résztvevők maguk is továbbadják és akár a magánéletükben, akár a munkájuk során kamatoztatni is tudják.

Magamról:

Eredeti végzettségem szerint gyógypedagógus vagyok, kb. 20 éven át dolgoztam családokkal korai intervencióban, ill. óvodás korú gyermekek fejlesztésében. 2020 óta mentálhigiénés segítő szakemberként dolgozom a Perinatus Alapítványnál. Több éve tagja vagyok a Magyar Transzperszonális Egyesületnek. A pandémia idején néhány webináriumon és a tavalyi konferencián is jelen voltam. Jelenleg az MTE által szervezett, 2024 februárjában indult Transzperszonális terapeuta képzésben veszek részt.

# data[].attributes.body
A műhely leírása:

A kötődés alapvető az életünkben: nem túlzás azt mondani, hogy az életünk függ tőle. Eleinte a szó legszorosabb értelmében, fizikálisan is igaz ez: a magzati létben a kötődés szervein keresztül kapjuk mindazt, amire a fejlődésünkhöz, jóllétünkhöz szükségünk van.

Habár a kötődés formája és minősége idővel változik, jelentősége nem csökken. A családunkhoz, közösségeinkhez, barátainkhoz tapadó kötődéseink élménye, lenyomatot képez: „nyomógombként” épül be a személyiségünkbe és jelen van felnőtt működésünkben. Leggyakrabban öntudatlanul határozza meg, mit várunk, hogyan működünk, reagálunk egy kapcsolatban – esetleg döntünk úgy, hogy nem vállaljuk a kapcsolódást.

A műhelyen személyes életünk néhány ilyen kapcsolódásainkat befolyásoló „nyomógombjára” tekinthetünk rá. Talán motiválttá válunk a „beragadt” gombok gyógyítására is.

Magamról:

Jelenleg a Kheiron Pszichológiai Tanácsadó és Oktató Központ munkatársaként dolgozom. Főleg egyéni folyamatokat kísérek Egerben, Budapesten, illetve online. A Születés Kísérleti Műhely tagjaként a születés élményét feldolgozó csoportok munkájába is bekapcsolódom. Néhány éve a Magyar Transzporszonális Egyesület koordinátori teendőit látom el.

# data[].attributes.headline
14:15-15:45 ReflectMom - anyaságot támogató önismereti játék 

# data[].attributes.subject
14:15-15:45 ReflectMom - anyaságot támogató önismereti játék 

# data[].attributes.body
A műhelyről leírása:

A ReflectMom önismereti játék várandós, gyermekágyas és kisgyermeket nevelő édesanyáknak, illetve az őket segítő szakembereknek készült. 10 féle felhasználási módszert, "játékszabályt" dolgoztunk ki, ami az anyaság mellett segíti a párkapcsolat fejlődését is ebben az időszakban, illetve az anyaságtól függetlenül, más élethelyzetekben is jól használható.

A műhely során lehetőség lesz a játékot közelebbről megismerni, és a 10-ből 2 felhasználási módot kipróbálni.

Gyakorlati fókuszú műhely, ami vár rád: játék, kapcsolódás, önismeret, fejlődés.

Magamról:

Esztergomban dolgozom. Mentálhigiénés szakemberként és lelkigondozóként segítem azokat, akik hozzám fordulnak önismereti és életvezetési kérdésekkel, kapcsolati problémákkal, hangulati panaszokkal - amelyek terápiás ellátást még nem igényelnek, normatív vagy váratlan életesemények kapcsán fellépő krízishelyzetekkel, spirituális és hitéleti kérdésekkel, veszteség- és gyászfeldolgozásban. (bővebben: www.maczejgyorgyi.com)

Egyik alkotója vagyok a ReflectMom önismereti játéknak, amelyet csapattársaimmal várandós, gyermekágyas és kisgyermeket nevelő édesanyáknak, illetve az őket segítő szakembereknek készítettünk. Önkéntes szolgálatot végzek egy esztergomi lánynevelő intézetben és a sérültek otthonában.

Korábban katolikus hittanárként és osztályfőnökként tanítottam általános iskolákban, középiskolában, plébániai közösségekben. Voltam területi koordinátor és szakmai vezető is, feladatom különböző intézményekben dolgozó kollégák csapatának összefogása, kapcsolattartás, workshopok, képzések, tréningek szervezése és tartása. Közben facilitátori és coaching képesítést szereztem, ami a munkámat segítette és segíti mind a mai napig.

Fontos számomra a keresztény spiritualitás, a szentignáci szemlélődő imamód, a transzperszonális szemlélethez leginkább ezeken keresztül kapcsolódom.

# data[].attributes.body
A műhelyről:

Ezen a műhelyen betekintést kaphattok az Autentikus Mozgás (AM) világába. Ez egy csukott szemes, szabad improvizatív mozgás, ún. tanúk (witness) jelenlétében. A szabad improvizáció egy nagyon megengedő műfaj, mely egyszerre könnyű és nehéz is. A mozgó teljesen békén van hagyva azzal kapcsolatban, hogy mit jelent számára ez a szabad  mozgás: akár teljesen mozdulatlan is maradhat vègig a teljes időkeretben. Külső elvárások helyett (pl esztétikum, ügyesség, narratíva) a belső impulzusokra igyekszünk figyelni, hol mozgatva a testünket, hol hagyva hogy mozgatódjon. Nincs tehát koreogràfia, nem szükséges mozgásos előképzettség, fittség az AM gyakorlásához. A műhely első felében különböző szomatikus, testtudati gyakorlatokkal hangoljuk be a figyelmünket, testünket, hogy az AM rávezető gyakorlatát kipróbálhassuk.

Kényelmes, mozgáshoz való ruhát hozzatok magatokkal, olyat, amiben akár a földre is le lehet feküdni.

Magamról:

2002-ben diplomáztam az ELTE-n. Pár év kutatás után, amit a korai kötődés témájában folytattam, egy hosszabb időre otthon maradtam gyerekeimmel. Amikor felmerült a hivatás világába való visszatérésem, fogalmam nem volt arról, hogy merre és mit csináljak, hol a helyem, úgyhogy úgy döntöttem, hogy amíg ki nem találom, addig is legalább érezzem jól magam, elkezdek mozogni. Sose voltam sportoló, nem volt semmi extra múltam ebben a tekintetben, de a test, a mozgás felé fordulni egy nagyon jó döntés volt. Beszippantódtam ebbe a világba szép fokozatosan: pilates, amatőr felnőtt balett, amatőr kortárs tánc, és kortárs tánc improvizàcióból lett egy leágazás az önismereti célzatú, mélyebbre menő formák felé: butoh, WFC, Skinner, BMC, majd egy hosszabb táncterápiás folyamatban találtam magamat.

A tàncteràpiák forrását keresve találtam rá a hozzám legközelebb álló Autentikus Mozgásra, amit aztán egy egy éves zárt csoportos formában az ausztriai Holistic Dance Institute-ban gyakorolhattam Sabine Parzernél, aki később tanárom lett a holisztikus mozgástanár képzésen is. 2019 óta tartok különböző formátumban mozgásórákat: szabad tánc műhelyeket, tematikus mozgásműhelyeket felnőtteknek, nőknek főleg Budapesten, alkalomszerűen a természetben. Jelenleg magánrendelésben foglalkozom támogató beszélgetés formájában kliensekkel.

Két dolgot muszáj mèg megemlítenem. Az egyik, hogy nagyon fontos számomra az, hogy bár aktív dúlaként nem dolgozom, de tagja vagyok egy nagyon támogató dúlaközösségnek. A kísérés szemlélete, gyakorlata mozgástanárként és pszichológusként is segíti a munkámat. A méltó születés témája mindig is az ügyem marad. A másik a természettel való kapcsolatunk, bánásmódunk.

Célom a kísérés, bennfoglaltság, találkozás, játék és nagyon sok békénhagyás, hogy minél több szabadság és változatosság lehessen körülöttünk, akár egy kertben, akár egy kis csoportban másfél órára.

# data[].attributes.attachment_caption
Hódsági Júlia, mentálhigiénés szakember, képzésben lévő pár-és családterapeuta

# data[].attributes.headline
14:15-15:45  Közelség és távolság a párkapcsolatban

# data[].attributes.subject
14:15-15:45  Közelség és távolság a párkapcsolatban

# data[].attributes.body
A műhely leírása:

Hogyan hat egymásra a párkapcsolatban a közelségre való vágy, az intimitás-igény és a szenvedély, amely a távolságból és a vágyakozásból táplálkozik? Esther Perel belga-amerikai pszichoterapeuta gondolatai alapján indulunk ennek a kérdésnek a nyomába. A műhely közös gondolkodásra hív, valamint művészetterápiás eszközöket használva a résztvevők saját élményt szerezhetnek arról, hogy mit jelent számukra az intimitás, az elköteleződés és a szenvedély.

Magamról:

Egyéni és párterápiás folyamatokat kísérek, illetve eltérő fejlődésmenetű gyermekek szülei számára szóló támogató csoportot, valamint önismereti fókuszú női kört vezetek. A munkáim egy részében együtt dolgozom pszichológus, gyógypedagógus, illetve mentálhigiénés kollégákkal.

A Magyar Transzperszonális Egyesülethez 2022 óta kapcsolódom. A transzperszonális szemlélet emberképe és a segítői folyamatról való gondolkodása szólított meg, először saját élményű csoportokon vettem részt, 2024 februárja óta a transzperszonális terapeuta képzés tagja vagyok.

# data[].attributes.attachment_caption
Hatvani Csilla, mentálhigiénés és meseterápiás szakember

# data[].attributes.headline
16:00-17:30 „Hetedhét országra szóló lakodalmat csaptak…”  - meseterápiás műhely 

# data[].attributes.subject
16:00-17:30 „Hetedhét országra szóló lakodalmat csaptak…”  - meseterápiás műhely 

# data[].attributes.body
A műhely lírása:

Igen ám, de ide vezetett egy út, ami nem is olyan sima és egyenes - még a mesékben sem -, mint amire talán titokban mindannyian vágyunk. A workshopon elhangzó magyar mesében, főhőseinkkel átélhetjük milyen külső és belső akadályok tehetik hepehupássá ezt az utat.

A tündérmesékben gyakran központi téma a pártalálás és a „holtomiglan-holtodiglan” tartó párkapcsolat titkának megfejtése. A népmesék ősi mintázatokkal és kollektívan megélt tapasztalatokkal átszőve tárják elénk szimbolikus formában e téma összetettségét mind a problémák, mind a megoldási módok tekintetében.

Ezen a workshopon a bimbózó párkapcsolatban felbukkanó próbatételek, elbizonytalanodások és azok meghaladása lesz a fókuszban. Láthatatlan erők húznak a másikhoz vagy éppen ragadnak el tőle. Vajon mik ezek? Mit vagy kit látunk a másikban? Tényleg a másikban vannak ezek?

Többek között ezekre a kérdésekre keressük majd a választ közösen. A mesehallgatás, relaxáció és alkotás segítségével mélyebben kapcsolódhatunk e téma által megpendített húrjainkhoz. S talán azt is átérezhetjük, hogyan segíthet az önmagunkba tekintés a boldog párkapcsolat megélésében.

A workshopon való részvétel nem igényel semmilyen előképzettséget, rajztudást.

Magamról:

2014-ben csatlakoztam a Perinatus Alapítványhoz, ahol mentálhigiénés és meseterápiás szakemberként dolgozom. Fiatal korom óta érdekel, hogy a perinatális élményeink hogyan befolyásolják az élethez, a világhoz való viszonyunkat, a kapcsolataink alakulását. Munkám során kiemelt jelentőséget kap a szülésre való felkészítés, a perinatális veszteség, valamint a szülés- és születésélmény feldolgozása. Fontosnak tartom a folyamatos tanulást, képződést. Jelenleg a transzperszonális szemléletű firenzei Instituto di Psicosintesi központ harmadéves hallgatója vagyok.

# data[].attributes.headline
16:00-17:00 Fókuszban a vonzalom - fókuszolás módszerbemutató műhely  

# data[].attributes.subject
16:00-17:00 Fókuszban a vonzalom - fókuszolás módszerbemutató műhely  

# data[].attributes.body
A műhely leírása:

Az ember zsigereiben megvan a helyzetmegértés kulcsa és ezzel a belső bölcsességgel a figyelem tudatos irányítása által kapcsolatba léphetünk. Amikor olyan kifejezéseket használunk, hogy „repes a szívem”, „borsódzik a hátam”, „gombóc van a torkomban”, ezzel a réteggel vagyunk kapcsolatban. Ezek a jelzések mindig őszinték, és nagyon pontosan jelzik a valóságos érzelmi viszonyulásokat. A workshopon fókuszolni fogunk, a vonzalom természetrajza lesz előtérben élményközpontú megközelítésben.

Magamról:

Jelenleg a Burattino Iskola és Gyermekotthon keretein belül dolgozom, itt szociálisan hátrányos helyzetű gyerekekkel foglalkozom. Emellett magánpraxisban egyéni folyamatokat kísérek. A segítő kapcsolataimban előszeretettel alkalmazok élményközpontú elemeket és a pszichológiai irányzatok közül a humanisztikus és a transzperszonális áll legközelebb hozzám.

# data[].attributes.headline
16:00-17:30 Fair trade szex - új áramlat lehetősége az emberi kapcsolatokban

# data[].attributes.subject
16:00-17:30 Fair trade szex - új áramlat lehetősége az emberi kapcsolatokban

# data[].attributes.body
A műhely leírása:

A fair-trade a kereskedelemben kialakított fogalom, és méltányos partnerséget jelent. Ez a jelentés némi játékossággal átvihető az emberi kapcsolatok területére is, és alkalmazható a párkapcsolatra, ezen belül  a szexuális partnerségre is.

Miért fontos ezen elgondolkodni?

Mert az emberek közötti kapcsolat gyakran visszaéléssel jár,

Mert leginkább úgy lehet leírni a kapcsolódás minőségét, hogy „használjuk egymást”, amiben még nincs is rosszindulat, mintegy tárgyiasítjuk a személyes kontaktus lehetőségét. Így lesz „bébiprojekt” a babavárásból, és rohanás a különórákból.

A szexuális kapcsolatban különösen sokféle nehézség terhelheti a kapcsolatot, az élő, eleven valóság, a saját testünk, a másik emberi test, és a kettőjük kapcsolata nehezen tud valósággá lenni.

A workshopon elsősorban arra fektetjük a hangsúlyt, hogyan tudjuk vállalni a nehézségeket a kapcsolatban, és hogyan tudunk tiszteletet vinni az érintésbe.